APROBACIÓN DEFINITIVA MODIFICACIÓN REGULAMENTO DE AXUDAS DE EMERXENCIA SOCIAL MUNICIPAL
ADMINISTRACIÓN LOCAL — Municipal — Mos (Ordenanzas e Regulamentos, 04/05/2018)

Finalizado o prazo de exposición pública do acordo plenario do 26.02.2018, de aprobación inicial da modificación do Regulamento de axudas de emerxencia social municipal do Concello de Mos, publicado no BOPPO núm.48 do 08.03.2018, sen que durante o mesmo se presentasen reclamacións, procédese á publicación do seu texto íntegro para a súa entrada en vigor, que terá lugar unha vez transcurrido o prazo de 15 días referido polo art.65.2, por remisión do 70, ambos da Lei 7/1985 do 2 de abril, reguladora das bases do réxime local. A Constitución Española, establece no seu artigo 39, a obrigatoriedade dos poderes públicos de asegurar a protección social, económica e xurídica da familia; por outra banda nos artigos 41, 139.1 e 149.1.1, recóllese a necesidade duns servizos sociais que faciliten a promoción e desenvolvemento pleno dun xeito real e efectivo de todas as persoas e grupos dentro da sociedade, previndo os obstáculos e eliminando as causas que dificultan ou impiden a participación plena de todos os cidadáns na vida política, económica, cultural e social. A competencia nesta materia, foi atribuída polo propio texto constitucional, a través do artigo 148.1.20ª, ás Comunidades Autónomas, que no marco dos seus estatutos teñen promulgado as Leis de Servizos Sociais (En Galicia a Lei 13/2008, do 3 de decembro de Servizos Sociais de Galicia). No ámbito local, o artigo 25.2 letra e) da Lei 7/1985, do 2 de abril Reguladora das Bases do Réxime Local, modificado por Lei 27/2013 de racionalización e sostenibilidade da Administración Local, establece que o municipio exercerá competencias “na avaliación e información das situacións de necesidade social e a atención inmediata a persoas en situación ou risco de exclusión social”; e pola súa banda a Lei 5/1997, de Administración Local de Galicia, no seu artigo 80.2. k establece a competencia dos municipios na prestación de servizos sociais e de promoción e inserción social. No marco lexislativo específico de servizos sociais, a Lei 13/2008, do 3 de decembro, de Servizos Sociais de Galicia, recolle as competencias, funcións e actuacións dos servizos sociais comunitarios contemplando a regulación básica das prestacións para a inserción social-emerxencias sociais, destinadas a persoas ou familias que se atopen en situacións de carencias. E mais concretamente, o Decreto 99/2012, do 16 de marzo, polo que se regulan os servizos sociais comunitarios e o seu financiamento, prevé no seu artigo 9.1 os programas a desenvolver polos servizos sociais comunitarios básicos, entre eles na letra “d) Programa básico de inserción social que procure valorar, dar resposta ou derivar ao recurso idóneo as persoas en situacións ou risco de exclusión social, aplicando tanto proxectos de intervención social personalizados ou de grupo como prestacións económicas específicas” Aprobada e sancionada a Lei 9/2007, do 13 de xuño, de subvencións de Galicia, este tipo de axudas económicas pasan a encadrase, no concepto de subvención, de acordo co establecido no seu artigo 2 e concordantes. Sendo un dos principios fundamentais desta Lei, inspirados nos da Lei de Estabilidade Orzamentaria, o de transparencia, que redundará nun incremento da eficacia e eficiencia deste tipo de gasto público, facilitando a complementariedade e coherencia das actuacións das distintas Administracións Públicas, así como a Ordenanza Xeral de Subvencións do Concello de Mos. Co fin de evitar calquera tipo de solapamento normativo, faise necesario regular un sistema de concesión de axudas municipais, que o Concello está obrigado a proporcionar á cidadanía en situacións máis desfavorecidas. Aínda que na mesma Lei establécese como réxime xeral de concesión o de concorrencia competitiva, a propia Lei fai unhas mínimas excepcións a este requisito no seu artigo 19.4. b, expresando que poderán concederse de xeito directo as que acrediten razón de interese público, social, económico ou humanitario, ou outro debidamente xustificado que dificulten a convocatoria pública. Correspóndelle ao Concello de Mos a concesión de prestacións económicas individuais temporais de emerxencia social ou outras que teñan como obxecto a integración persoal, por imperativo da Lei 13/2008, do 3 de decembro, de Servizos sociais de Galicia. En todo caso, este tipo de axudas económicas débense conceder unicamente seguindo os criterios xerais establecidos neste regulamento, e tal como se vén facendo na actualidade, mediante unha valoración profesional que teña en conta os seguintes aspectos: a tipoloxía do problema ou necesidade social a cubrir, a pertinencia da axuda económica para dar resposta á demanda ou necesidade, o seu grao de urxencia, a non existencia doutros medios ou recursos para solucionala, a prevención de situacións de risco e/ou desprotección para persoas maiores e evitar deterioro de situacións persoais que poidan abocar en procesos de exclusión social. Por todo o anterior, e tendo en conta a necesidade de lograr respostas e solucións axeitadas ás diversas necesidades das persoas, sen menoscabo na necesaria homoxeneización da atención, de xeito que toda a cidadanía teña os mesmos dereitos ante as mesmas situacións de necesidade, independentemente do lugar de residencia, faise necesario que a organización, as normas de funcionamento e de xestión destas prestacións se realice cos mesmos criterios. As prestacións que concreta o presente regulamento constitúen un recurso dentro do traballo social orientado á promoción das persoas e das familias. Estas axudas económicas dos servizos sociais deben e teñen que ser consideradas como un instrumento e non como un fin en si mesmas, debendo servir de recurso para facilitar a integración social da cidadanía máis vulnerable. O presente regulamento ten por obxecto a regulación das axudas de emerxencia social de carácter económico, os requisitos necesarios para acceder ás mesmas e o procedemento para a súa concesión. As axudas de emerxencia social (AES) son prestacións non periódicas de carácter económico e subvencional, destinadas a sufragar gastos específicos de carácter extraordinario, necesarios para previr, evitar ou paliar situacións carenciais graves na cobertura de necesidades básicas ou de obrigado cumprimento para o normal desenvolvemento da vida diaria. Están dirixidas a persoas individuais ou unidades familiares que carezan de medios e nas que concorran factores de risco, supoñendo en todo caso unha ferramenta na intervención social que favoreza a integración dos afectados. Terán en todo caso natureza finalista, debendo ser utilizadas para o fin que se concederon, son intransferibles, e de natureza subvencional polo que será necesario para a súa concesión a existencia de crédito nos orzamentos municipais de Mos. Para a concesión das axudas deberán cumprirse os seguintes requisitos xerais.1.—Que concorra situación acreditada de necesidade extraordinaria.2.—Que a antedita necesidade extraordinaria estea valorada por un traballador/a social municipal a través do seu correspondente informe social.3.—Que non cumpran os requisitos ou calquera das condicións para solicitalo a través do programa autonómico de emerxencia social, ou si o cumpre non cubran a totalidade da necesidade ou a tardanza da resolución non resolva a necesidade exposta. Requisitos específicos: 1.—Ser maior de 18 anos ou estar emancipado/a legalmente.2.—Estar empadroado/a e residir no Concello de Mos cunha antelación mínima de 6 meses. Excepcionalmente terán dereito a esta axuda os transeúntes que non cumpran o requisito anterior e se atopen nunha situación de extrema gravidade debido á falta de cobertura das necesidades máis básicas de alimentación, aloxamento e gastos farmacéuticos.3.—Aceptación expresa por parte do beneficiario e membros da unidade familiar das actuacións que figuran no seu proxecto de intervención se fose de aplicación. No caso da existencia de proxecto de intervención anterior ou aplicable noutro recurso, que a súa avaliación sexa favorable.4.—Estar ao corrente das obrigas tributarias co Concello de Mos. No caso contrario solicitude de fraccionamento de débeda cuxo cumprimento será tido en conta para a concesión de futuras prestacións de igual natureza.5.—Non ter percibido por parte da unidade familiar esta subvención no mesmo ano natural, agás cando se trate do concepto de necesidades básicas xerais, aluguer, hipoteca ou uso da vivenda, ata un máximo de dous anuais.6.—Que a unidade familiar non supere o límite de ingresos computables: Un membro 100% do IPREM, con dous membros engádeselle ao anterior un 15% do IPREM, e así sucesivamente con cada membro a maiores. Considéranse ingresos da unidade familiar os rendementos de traballos netos ou calquera prestación/pensión periódica líquida ou neta incluídas as pagas extraordinarias, rendementos de bens inmobles e de capital dos tres últimos meses. Dos ingresos anteriores deduciranse os gastos derivados do alugueiro ou crédito hipotecario de amortización da vivenda ata un máximo de 350 € ao mes. No caso de contas bancarias serán computables os ingresos a partir de 1.000 €, os cales se dividirán entre 12 para calcular a parte proporcional mensual. Non se computarán como ingresos, os de carácter finalista para formación regrada e a prestación familiar por fillo a cargo do INSS para menores de 18 anos. Cando existan menores a cargo, enténdese por unidade familiar a formada polos pais e os fillos, os cales forman unha unidade económica independente, incluída a non convivencia pero si a obriga da prestación de alimentos. No caso de custodia compartida computaranse o número de fillos ao 50%. Noutros supostos a unidade familiar está formada por todos os membros que non sexan unidade económica independente. Cando a subvención sexa para atender necesidades compartidas da unidade de convivencia computarán os ingresos do todos os membros. (Ex. Gastos de mantemento da vivenda, electrodomésticos… ) Poderán ser perceptores da prestación os propios solicitantes ou aqueles provedores dos bens ou servizos que atendan a necesidade dos beneficiarios, sempre que o beneficiario autorice o ingreso a través do pagamento delegado. O pagamento realizarase a través de transferencia bancaria salvo en casos de urxencia que pode ser a través de cheque nominativo. Cando varíen as circunstancias que motivaron a solicitude pero persista a necesidade da axuda, de forma excepcional, valorada aquela polo técnico/a municipal, poderase modificar a finalidade da prestación, previo informe social municipal. A contía, finalidade e forma de pagamento das axudas concedidas serán as que determinen a resolución e poderán ser aboadas nun só pagamento ou fraccionada no caso de axudas para necesidades básicas e tratamentos sociosanitarios e de saúde. • Axudas para necesidades básicas xerais: alimentación, hixiene e vestido. No relativo a gastos de alimentación só se admitira o gasto en produtos de primeira necesidade; é dicir: cereais, lácteos, ovos, peixe, carne, legumes, verdura, froita. Non se admitirá o gasto en bebidas de ningún tipo, sexan ou non alcohólicas, chocolates, doces. Tampouco se admitirá o gasto en produtos para mascotas, e outros que non sexan considerados como básicos, excepción debidamente xustificadas. O importe máximo da axuda é: Os conceptos serán prescritos polo técnico/a sanitario correspondente. O importe máximo será o 50 % do IPREM. Enténdese por prestacións sociosanitarias os recursos encamiñados á recuperación integral e inserción de persoas en risco de exclusión social debido a diagnóstico de enfermidade crónica ou dependencia a tóxicos. O importe máximo é de 115% IPREM. As prestacións de saúde son os gastos derivados de tratamentos médicos prescritos polo especialista competente que non sexan cubertos polo sistema sanitario. Ata un máximo de 60 % IPREM. Necesidades de transporte para motivos acreditados de saúde, formación, inserción laboral e outros recursos sociais, que non teñan o servizo subvencionado ou teñan dereito por outro recurso. O importe máximo será o 50 % do IPREM. A subvención para hipoteca vai encamiñada a evitar un posible desafiuzamento, coa cobertura de ata un máximo de tres recibos sen pagar, sempre que a valoración prevea que a situación económica é susceptible de mellora. Para aluguer e aloxamentos de urxencia poderá subvencionarse un máximo de tres mensualidades, podendo ser un deles a fianza dunha mensualidade. A contía máxima para tales conceptos é 115 % IPREM. Enténdese por equipamento básico os electrodomésticos e mobiliario indispensable. Enténdese por gastos de uso da vivenda, os derivados de servizos esenciais da vivenda habitual como (luz, auga, gas, comunidade e outros subministros esenciais) Por habitabilidade da vivenda habitual enténdense as condicións mínimas nos aspectos de seguranza e estanquidade, condicións hixiénico-sanitarias, espazo habitable suficiente, servizos de auga e electricidade. O importe máximo para as derivadas ao uso da vivenda é de 40% do IPREM, equipamento é de 60% do IPREM e para habitabilidade 300% do IPREM. As axudas para a adaptación funcional e eliminación de barreiras están destinadas para discapacitados e maiores de 65 anos ou persoas valoradas como dependentes que non teñan dereito a esta prestación por outro sistema e cuxas limitacións estean relacionadas co diagnóstico referido na valoración da discapacidade ou dependencia. Enténdese por Adaptación funcional do fogar a instalación e adaptación daqueles mecanismos e útiles necesarios para procurar a maior autonomía posible nas actividades da vida diaria na vivenda habitual. Entenderase por barreira arquitectónica calquera impedimento, traba ou obstáculo que limite ou impida o acceso, a liberdade de movemento, a estadía, a circulación das persoas con mobilidade reducida, a comunicación sensorial ou calquera outra limitación. As axudas técnicas poderán concederse a aqueles solicitantes que teñan prescrición médica deste recurso e non teña dereito por outro programa, tamén están incluídos as próteses dentais, auditivas, e gafas. Entenderase por axuda técnica ou produto de apoio, calquera produto, dispositivo, equipamento, instrumento, tecnoloxía e software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restricións da participación. Para adaptación funcional e eliminación de barreiras o importe máximo será de 300% do IPREM. E para axudas técnicas o 60% do IPREM. Amplíase a tipoloxía a outros gastos excepcionais derivados da cobertura de necesidades non recollidas nos apartados anteriores, ou por outro tipo de prestación ou axuda e logo da valoración técnica, tales como desprazamentos de urxencia, limpeza extraordinaria en domicilio cando exista risco sanitario, enterramentos…etc. Só poderá concederse unha solicitude de emerxencia social (a cal poderá incluír varios conceptos) por ano natural, e sempre terá como máximo o 300% do IPREM, coa excepción de necesidades básicas xerais, aluguer, hipoteca e uso da vivenda. Nestes casos, previa valoración técnica motivada, poderán concederse dous axudas por ano. Serán causas de denegación: No caso de que non xustifique no prazo establecido que a subvención foi empregada para o fin proposto e non se proceda á súa devolución, a unidade familiar non poderá ser beneficiaria destas axudas nun prazo de dous anos. O incumprimento de proxecto de inserción comportará unha penalización dun ano sen poder percibir a prestación, así como o falseamento de documentación ou situación sociofamiliar. Serán motivos de revogación: Os interesados na obtención destas axudas deberán formular a súa solicitude no modelo establecido ao efecto (Anexo I), asinando a declaración responsable das axudas recibidas (Anexo II) así como o documento de información (Anexo III). As solicitudes, acompañadas da documentación necesaria, presentarase por calquera dos medios establecidos no artigo 16.4 da lei 39/2015, do 1 de outubro do Procedemento Administrativo Común das Administracións Públicas. De forma excepcional, os expedientes poderán ser incoados de oficio cando concorran circunstancias graves, extraordinarias ou urxentes que así o aconsellen. O prazo de presentación de solicitudes estará aberto todo o ano, suxeito á existencia de consignación orzamentaria. Xunto coa solicitude achegarase a seguinte documentación: Por parte do Concello, comprobarase de oficio os datos relativos a padrón e débedas, incorporando ao expediente a seguinte documentación: Presentada a solicitude, trasladarase ao departamento de Servizos Sociais que procederá á tramitación e valoración técnica dos expedientes. No caso de que a documentación estivera incompleta, requirirase ao interesado para que proceda á emenda de erros ou para achega da documentación necesaria nun prazo de 10 días hábiles, apercibíndoo de que, no caso contrario, terase por desistida a súa petición de conformidade co establecido no artigo 68 da Lei 39/2015, do 1 de outubro do Procedemento Administrativo Común das Administracións Públicas, arquivándose o expediente sen máis trámite. O técnico de SSSS que instrúa o expediente, poderá efectuar as comprobacións oportunas sobre a veracidade dos datos achegados polos interesados, e poderá requirirlles a documentación necesaria para poder resolver. Unha vez completado o expediente emitirase correspondente informe social no que se acredite a necesidade e/ou urxencia da axuda solicitada e a proposta favorable ou denegatoria. Será necesario informe favorable de fiscalización do gasto do servizo de intervención, elevando o expediente ao órgano competente para a concesión En todas as fases do procedemento será de aplicación a Lei orgánica 15/99, de protección de datos de carácter persoal. Tendo en conta a natureza das axudas a resolución corresponderá ao/á Sr/Sra Alcalde/sa. A resolución será notificada aos interesados no seu domicilio, será motivada e conterá o concepto, contía e forma de xustificación documental, así como no seu caso obriga de cumprir as indicacións do proxecto de intervención establecido. Contra a resolución de concesión ou denegación de axudas, que esgota a vía administrativa, poderase presentar recurso potestativo de reposición ante o mesmo órgano que a ditou, no prazo dun mes dende a recepción da notificación, ou ben directamente recurso contencioso-administrativo ante o xulgado contencioso-administrativo que corresponda, no prazo de dous meses, dende o seguinte á data en que recibise esta notificación. O presente regulamento entrará en vigor, unha vez se publique integramente o seu texto no Boletín Oficial da Provincia, e transcorra o prazo de quince días hábiles previsto no artigo 70.2 da Lei 7/1985, do 2 de abril, das Bases do Réxime Local. Ás solicitudes de axudas que se atopen en trámite ou en fase de recurso na data de entrada en vigor do presente regulamento, resultaralle de aplicación o disposto nesta en todo o que lles sexa favorable. Mos, a 25 de abril de 2018 A alcaldesa -presidenta Reposo Erika Lizeth Larre Tabares de Nava